Lawrence Eagleburger

Lawrence Sidney Eagleburger  (1. august 1930 – 4. juuni 2011) oli Ameerika Ühendriikide diplomaat ja poliitik, Vabariikliku Partei liige. 

Ta õppis Wisconsin-Madisoni Ülikoolis ja töötas 1957. aastast USA välisministeeriumis. Aastatel 1969–1971 oli ta riikliku julgeoleku nõuniku Henry Kissingeri abiline ja 1977–1980 USA suursaadik Jugoslaavias. 1989. aastast oli ta riigisekretäri asetäitja. Serbia-meelsuse tõttu sai ta hüüdnime Serbia Lawrence. 

Ta oli Ameerika Ühendriikide riigisekretär George H. W. Bushi valitsuses 1992–1993. 

Kategooria:Ameerika Ühendriikide riigisekretärid 
Kategooria:Ameerika Ühendriikide suursaadikud Jugoslaavias 
Kategooria:Wisconsini Ülikooli vilistlased
Kategooria:Sündinud 1930 
Kategooria:Surnud 2011